stanford-oval/wikipedia huggingface dataset:
מריאדוק ברנדיבאק
עלילה

מרי הוא האינטליגנטי הגדול מבין חבריו ההוביטים, ושם לב לפרטים קטנים. לדוגמה: אפילו לפני שבילבו בגינס עזב את הפלך, הוא ידע על הטבעת האחת ועל כך שהיא הופכת את העונד אותה לבלתי-נראה. הוא מגן על מעון באג אחרי המסיבה של בילבו, כשהוא מגן על פרודו מפני אורחים לא רצויים. הוא גם העומד מאחורי ה"קונספירציה" של סם, פיפין, פרדגאר בולג'ר (המכונה "פאטי" - השמן), והוא עצמו, כדי לעזור לפרודו. לכן, כבר בתחילת אחוות הטבעת, הוא ערוך ומוכן למסע. תוך כדי קיצור הדרך שלו דרך היער העתיק ההוביטים הותקפו על ידי אחד העצים, אך תום בומבדיל הציל אותם.
התקרב מאוד לתיאודן מלך רוהאן, ואף על פי שנדחה על ידיו מלרכב לקרב בשדות הפלנור, הלך לקרב מוסתר על ידי אאווין, שכינתה עצמה דרהנלם (כיוון שגם לא הורשתה להילחם). בקרב חתך את גיד רגלו של המלך המכשף שר רפאי הטבעת בעת הסתערותו על אאווין ועל ידי כך גרם למותו.
לאחר המלחמה, נשא לאישה את אסטלה בולג'ר, אחותו של פרדגאר בולג'ר. ידוע כי היה לו בן אף על פי שעובדה זו לא מוזכרת באילנות היוחסין של ההוביטים. בשנת 11 לעידן הרביעי קיבל את התואר "אדון באקלנד" שעבר לו בירושה. הוא המשיך בקשריו עם רוהאן והפך למומחה במסורותיה ושפתה. בגיל 102, שנה 64 לעידן הרביעי, חזר לממלכה המאוחדת עם ידידו פרגרין טוק. השניים נפטרו בגונדור מספר שנים מאוחר יותר ונקברו בקברי המלכים של גונדור במינס טירית. לאחר מותו של המלך אראגורן בשנת 120 לעידן הרביעי קברם הועבר לידו.
מכביית החורף הראשונה

| --- | --- |

סמל מכביית החורף הראשונה בזקאופנה
 עיר מארחת:  זאקופנה, פולין
 מדינות משתתפות:  9
 ספורטאים משתתפים:  400
 טקס הפתיחה:  2 בפברואר 1933
 טקס הנעילה:  5 בפברואר 1933
 האצטדיון הראשי:  וילקה קרוקייב, זאקופנה
 → המכביה הראשונה (1932) המכביה השנייה (1935) מכביית החורף השנייה (1936) ← 
מכביית החורף הראשונה נערכה בזאקופנה, פולין בין ה-2 ל-5 בפברואר 1933. היא התקיימה בחורף של אחרי המכביה הראשונה שנערכה במרץ 1932.
היסטוריה

לאחר הצלחת המכביה הראשונה שנערכה בישראל ב-1932, חלה עלייה בהתעניינות בספורט חורף בקרב תושבי אירופה, ויהודי אירופה בפרט. מרכז תנועת מכבי בפולין מונה לארגון אירוע משחקי החורף של המכביה בפולין עצמה. נכון לשנת 1930 הייתה תנועת מכבי בפולין חזקה מאוד ובעלת השפעה רבה על התנועה העולמית של מכבי, ומנתה 30 אלף ספורטאים יהודים חברים בה.
באופן מקרי, נפתחה מכביה זו יומיים בלבד אחרי שאדולף היטלר מונה לקנצלר בגרמניה (ב-30 בינואר 1933).
המכביה נתקלה בהתנגדות רבה מצד האוכלוסייה המקומית, ובעיתון המרכזי של ורשה ה"Gazeta Warszawska" פורסמו כתבות הקראו לצעירים פולנים להפריע למהלך המכביה, על מנת למנוע את התפשטות היהדות והשתלטותה על משחקי ספורט החורף, לטענתם.
טקס הפתיחה

טקס הפתיחה נערך בפולין, במתחם סקי בשם וילקה קרוקייב הנמצא בעיר זאקופנה, ב-2 בפברואר 1933. הלורד מלצ'ט שהיה נשיא תנועת מכבי העולמית, לא השתתף בטקס, ושלח את ברכתו והתנצלותו שלא יכל להופיע לאירוע וכמחווה - פסל גדול המתאר את רדיפת היהודים והתנגדות לאנטישמיות לאורך הדורות.
המדינות המשתתפות

במכביית החורף הראשונה השתתפו כ-400 ספורטאים, 150 מפולין, ועוד 250 (ללא משלחת מארץ ישראל) מ-9 מדינות אירופאיות אחרות:
אוסטריה אוסטריה
ממלכת איטליה איטליה
רפובליקת ויימאר גרמניה
דנציג דנציג
ממלכת יוגוסלביה יוגוסלביה
נורווגיה נורווגיה
הרפובליקה הפולנית השנייה פולין
צ'כוסלובקיה צ'כוסלובקיה
ממלכת רומניה רומניה
הזוכים > בובסלי

- פולין פולין
הזוכים > הוקי קרח

| מקום | נבחרת | אוסטריה אוסטריה | הרפובליקה הפולנית השנייה פולין | ממלכת רומניה רומניה | מס' משחקים | ניצחונות | תיקו | הפסדים | יחס שערים | ניקוד |
| --- | --- | --- | --- | --- | --- | --- | --- | --- | --- | --- |
|  | אוסטריה אוסטריה | - | 0:2 | 0:3 | 2 | 2 | 0 | 0 | 0:5 | 4 |
|  | הרפובליקה הפולנית השנייה פולין | 2:0 | - | 0:2 | 2 | 1 | 0 | 1 | 2:2 | 2 |
|  | ממלכת רומניה רומניה | 3:0 | 2:0 | - | 2 | 0 | 0 | 2 | 5:0 | 0 |
אוסטריה – מקס, קטנר, פלוס, ויטמן, דונאת', פלצנמן, שפירא, רוזנפלד, גרינבאום, פרגר
הרפובליקה הפולנית השנייה – רסנר, טננבאום, רוזנר, ברונק, שלף, צנזור, ברגמן, ברנר, בורטמן, פינללשטיין, גליצנשטיין
ממלכת רומניה – טרייסר, ווגל, רוף, פרישלנדר, שולר, פלימנגר, פרסר, פלר, גסטר, בוכבינדר
הזוכים > החלקה אמנותית

לא נערכו תחרויות בשל גשם מתמשך והפשרה של קרח.
הזוכים > החלקה מהירה

לא נערכו תחרויות בשל גשם מתמשך והפשרה של קרח.
הזוכים > סקי

תחרויות הסקי הושפעו מאוד ממזג האוויר הסוער. מפולת שלגים הרסה את גבעת הקפיצה, ולכן תחרות קפיצות סקי בוטלה.
הזוכים > סקי > נשים

אנקל (הרפובליקה הפולנית השנייה פולין) 

 בלאו (צ'כוסלובקיה צ'כוסלובקיה) 

 רייגלהופט (אוסטריה אוסטריה)
הרפובליקה הפולנית השנייה פולין 

 צ'כוסלובקיה צ'כוסלובקיה 

 אוסטריה אוסטריה
1. שוורצשטיין (אוסטריה אוסטריה) 

2. לוי (אוסטריה אוסטריה)
הזוכים > סקי > גברים

וורנהאופט (הרפובליקה הפולנית השנייה פולין) 2:08:49 

 ד"ר ורצל (צ'כוסלובקיה צ'כוסלובקיה) 2:13:50 

 קלפוס (פולין פולין)
א.פ. טאוסינג (צ'כוסלובקיה צ'כוסלובקיה) 3:15:08 

 וורגן (נורווגיה נורווגיה) 3:16:22 

 פאפנר (הרפובליקה הפולנית השנייה פולין)
הרפובליקה הפולנית השנייה פולין 

 אוסטריה אוסטריה 

 אוסטריה אוסטריה
מיקנברון (הרפובליקה הפולנית השנייה פולין), עלי שפירא (אוסטריה אוסטריה) 

 גרינברג (אוסטריה אוסטריה) 

 רוביצ'ק (אוסטריה אוסטריה)
ניקוד סופי

| מקום | מדינה | ניקוד |
| --- | --- | --- |
| 1 | הרפובליקה הפולנית השנייה פולין | 131 נקודות |
| 2 | צ'כוסלובקיה צ'כוסלובקיה | 32 נקודות |
| 3 | אוסטריה אוסטריה | 29 נקודות |
| 4 | ממלכת רומניה רומניה | 8 נקודות |
ראו גם

יהודים וספורט
יהודים במשחקים האולימפיים
הערות שוליים

↑  המכביות בפולין כתבה בפולנית באתר rzeczpospolita
| משחקי המכביה |
| --- | --- | --- |
| אירופה | המכביה האירופית הראשונה (אוסטרבה 1929) • המכביה האירופית השנייה (אנטוורפן 1930) |  |
| המנדט הבריטי | הראשונה (1932) • השנייה (1935) |  |
| מדינת ישראל | השלישית (1950) • הרביעית (1953) • החמישית (1957) • השישית (1961) • השביעית (1965) • השמינית (1969) • התשיעית (1973) •  העשירית (1977) • ה-11 (1981) • ה-12 (1985) • ה-13 (1989) • ה-14 (1993) • ה-15 (1997) • ה-16 (2001) • ה-17 (2005) • ה-18 (2009) • ה-19 (2013) • ה-20 (2017) • ה-21 (2022) |  |
| מכביות החורף | הראשונה (זאקופנה 1933) • השנייה (באנסקה ביסטריצה 1936) • השלישית (רופולדינג 2023) |  |
| משחקי יהדות התפוצות | משחקי מכבי אירופה • משחקי מכבי פאן אמריקה • משחקי המכביה האוסטרלית • משחקי המכביה האפריקאית •  משחקי מכבי JCC (צפון אמריקה) |  |
מרדכי פוגרמנסקי

| --- | --- |

 לידה:  1903 ה'תרס"ג טאורגה, ליטא 
 פטירה:  12 בפברואר 1950  (בגיל 47 בערך) כ"ה בשבט ה'תש"י שווייץ
 מקום קבורה:  בית הקברות שומרי שבת, בני ברק
 מדינה:  צרפת 
 תקופת הפעילות:  ? – 12 בפברואר 1950 
 
הרב מרדכי פוגרמנסקי (ה'תרס"ג, 1903 - כ"ה בשבט ה'תש"י, 12 בפברואר 1950) היה דמות בולטת בישיבות ליטא, ראש ישיבה בכמה ישיבות שונות בלטביה ובלגיה.
ביוגרפיה

נולד בטבריג שבליטא לאליהו פוגרמנסקי. אמו הייתה בתו של רבי חיים סגל מיאנובה. למד בגימנסיה העברית המקומית. בעקבות מפגש ברב אליהו לופיאן עבר לישיבתו בקלם. אחר כך למד בישיבת טלז, שם התפרסם כעילוי ומדקדק בהלכה. בשלב מאוחר יותר קבע את מושבו בקובנה והיה מגיע לעיתים לטלז ומעביר שם שיחות מוסר ושיעורים.
בקיץ 1932 מינה אותו הרבי יוסף יצחק שניאורסון לעמוד בראשות ישיבת תומכי תמימים שהקים אז בריגה. הישיבה נסגרה לאחר כשנה, והרב פוגרמנסקי עבר לכהן בראשות ישיבת היידה באנטוורפן, בלגיה, למשך כמה שנים. בסוף שנות ה-30 שב לקובנה, ועבר את השואה בגטו קובנה. לאחר המלחמה הגיע לצרפת, שם הקים ישיבות לבחורים מקרב שארית הפליטה. הוא הקים עם הרב אברהם אליהו מייזס ישיבה בפרבר פריזאי בשם באהי ושניהם עמדו בראשה.
לאחר נישואיו בחודש אדר ה'תש"ט, 1949, התדרדר מצבו הרפואי, הוא לקה כנראה בשחפת ונפטר בשווייץ כמעט שנה לאחר מכן, בכ"ה בשבט ה'תש"י, 12 בפברואר 1950. ארונו הועלה לקבורה בישראל והוא נקבר בבית הקברות שומרי שבת בבני ברק.
אלמנתו בלומה נישאה בשנית לרבי חנניה יום טוב ליפא טייטלבוים-מייער, האדמו"ר מסאסוב.
ליקוטים מחידושיו

דוד צינמון, דרש טוב: דברים ששמעתי מהרב שמעון סגל... ששמע מרבינו הרב מרדכי פגרמנסקי... בגיטו קאוונא... ואחר המלחמה בצרפת, ניו יורק 2011
מ. יעקובזון, פנינים מתורתו של הגאון רבי מרדכי פוגרמנסקי זצ"ל, בתוך: אסופות - ו, ירושלים תש"ע, עמ' 34–37
לקריאה נוספת

שלום רוט, גדולת מרדכי: קוים לדמותו של... רבי מרדכי בן ר' אליהו פגרמנסקי, בני ברק תשנ"ב
מיכאל יעקב ביטון, דב אליאך (עורך), רבי מרדכי פגרמנסקי: תולדות איש פלאי: גאון התורה, ענק המחשבה והדעת... רבי מוט'ל פגרמנסקי, כוכב שביט שהפציע בשמי ליטא, הפיץ אורו על פני ישיבות טלז והיידה, עמוד האמונה בגטו קובנה, מנהיג עולם התורה בצרפת. פריז, תשע"ג
דוד זריצקי, אדם שלם, נדפס בתוך ספרו: זכרונם לברכה: גאוני הדורות ואישי סגולה, עמ' 56–59
הערות שוליים

↑  ישראל מיכל נתנזון, גזע ישישים, בכתב העת תבונה, ניסן תש"י, עמ' ס'.
| --- | --- |
בקרת זהויות :  NLI: 987007300756305171  LCCN: no2008111938  VIAF: 131744849   WorldCat (עם VIAF): 131744849 
מצבת קברו של הרב פורגמנסקי (פגרימנסקי) בבית הקברות שומרי שבת, זיכרון מאיר, בני ברק
משבר בני הערובה בסידני

| --- | --- |

 מידע כללי
 סוג:  משבר בני ערובה 
 מדינה:  אוסטרליה 
 מיקום:  Martin Place 
 קואורדינטות:  33°52′05″S 151°12′40″E﻿ / ﻿33.86795°S 151.211048°E﻿ / -33.86795; 151.211048
 תקופה:  15 בדצמבר 2014 – 16 בדצמבר 2014 (יומיים) 
 נפגעים
 הרוגים:  3 
 פצועים:  4 
 he
 
זרי פרחים ליד בית הקפה לינדט, יום אחרי
משבר בני הערובה בסידני אירע בין ה-15 בדצמבר ל-16 בדצמבר 2014 כאשר מוסלמי ממוצא איראני, השתלט על בית קפה השייך לרשת לינדט בסידני, אוסטרליה, והחזיק בכמה עשרות אזרחים כבני ערובה.
המוסלמי, מַאן הַרוֹן מוֹניס, שכינה עצמו "שייח' הארון" (אנ'), היה פליט איראני שהואשם ב-2002 בתקיפה מינית של אישה שהגיעה אליו לקבלת טיפול רוחני, ובסיוע לרצח גרושתו שנה לפני כן. באותו חודש הודיע מוניס על המרת דתו מהאסלאם השיעי לאסלאם הסוני.
חמישה אזרחים הצליחו לברוח במהלך השתלטות המחבל על המקום. בני ערובה הוצבו מול הוויטרינות עם ידיים מורמות ובהן שלטים עם כיתובים אסלאמיים אופייניים כגון השהאדה.
המחבל פרסם סרטונים של החטופים כשהם מציגים את דרישותיו.
כוחות משטרה ולוחמה בטרור כיתרו את בית הקפה. המשבר הסתיים כעבור מספר שעות, לפנות בוקר, בחילופי אש בהם נהרגו מוניס ושניים מבני הערובה, גבר בן 34 ואישה בת 38.
יום לפני הפיגוע פרסם הרון באתר האינטרנט שלו:

”אסלאם היא דת השלום, לכן מוסלמים נלחמים בדיכוי ובטרור של ארצות הברית ובעלות בריתה, כולל הממלכה המאוחדת ואוסטרליה. אם נשאר שקטים לנוכח הפושעים לא נוכל לקיים חברה שלווה. ככל שאתה נלחם יותר בפשע כך אתה שלו יותר. אסלאם רוצה שלום על כדור הארץ, לכן מוסלמים רוצים לעצור את הטרור של ארצות הברית ובעלות בריתה...”
הערות שוליים

↑  רויטרס, מחבל מחזיק בני ערובה באוסטרליה: הביאו דגל דאעש, באתר ynet, 15 בדצמבר 2014.
↑  רויטרס, המחבל בסידני: פליט איראני שתקף מינית, באתר ynet, 15 בדצמבר 2014.
↑  דיווח על משפטו של מוניס
↑  אתר האינטרנט של מוניס, האתר הוסר.
↑  ynet, דיווחים: המחבל מעלה סרטונים של בני ערובה, באתר ynet, 15 בדצמבר 2014.
↑  סידני: המשטרה פרצה עם רימוני הלם ויריות, החוטף נהרג, באתר מעריב אונליין, 15 בדצמבר 2014
ערך זה הוא קצרמרבנושא אוסטרליה. אתם מוזמנים לתרום לוויקיפדיה ו.
מרדכי בניטה

מרדכי בניטה (נולד ב-6 בפברואר 1967, כ"ו בשבט ה'תשכ"ז) הוא המשנה למנכ"ל משרד הביטחון. בעבר היה מנכ"ל משרד ירושלים ומורשת, מנכ"ל משרד ההשכלה הגבוהה והמשלימה ומנכ"ל ישיבת עטרת  ירושלים. אלוף-משנה במילואים.
ביוגרפיה

מרדכי בניטה נולד בכפר סירקין לוויקטור ורחל בניטה, זוג עולים ממרוקו. הדריך בתנועת הנוער במחנות העולים. התגייס לצה"ל ב-1986 לגדוד צבר, בשנים הראשונות של חטיבת גבעתי, ושימש בה כקצין קרבי. הוא אלוף-משנה במילואים. בין השנים 2013–2018 שימש מפקד גדוד, ואף קיבל פרס משר הביטחון ועוד, על הגדוד עליו פיקד, כגדוד מצטיין לשנת 2016.
לאחר שחרורו משירות סדיר בצה"ל ב-1990 חזר ללמוד בישיבת מרכז הרב, ישיבת מעלה אדומים ומכון מאיר אצל הרב יהושע צוקרמן. בעל תואר ראשון בחינוך ממכללת ירושלים ותואר שני במשפטים מאוניברסיטת רייכמן.
ביוגרפיה > פעילות ציבורית

בין השנים 2006–2019 שימש בניטה כמנכ"ל ישיבת עטרת ירושלים ("עטרת כהנים") בראשות הרב שלמה אבינר.
בין השנים 2017–2019 שימש חבר דירקטוריון ברשות לפיתוח ירושלים. כן שימש כחבר דירקטוריון במכון מאיר בין השנים 2014–2019, ונחשב למי ש"הבריא" את המכון ממצוקתו הכלכלית. היה ממייסדי ערוץ מאיר.
בשנת 2019 מונה למנכ"ל משרד ירושלים ומורשת וכיהן בתפקיד זה עד 14 ביוני 2020, אז מונה למנכ"ל משרד ההשכלה הגבוהה והמשלימה, בשני המשרדים תחת השר זאב אלקין, ובהמשך תחת השר יואב גלנט. הוא שימש בתפקיד עד סגירת המשרד ביולי 2021, עם כינון ממשלת ישראל ה-36.
בשנת 2023 מונה למשנה מנכ"ל משרד הביטחון.
חבר פעיל בתנועת הליכוד ופקד לתנועה אלפי פקודי ימין. התמודד לרשימת הליכוד לכנסת העשרים ואחת, כנציג מחוז ירושלים. במסגרת פעילותו ניהל את קמפיין "זזים ימינה" לעידוד הצבעה לימין בבחירות לכנסת העשרים ואחת. הוא מהפעילים הוותיקים של ההתיישבות היהודית במזרח ירושלים.
ביוגרפיה > צילום וכתיבה

בניטה היה במשך שנים רבות צלם מקצועי, ואף פרסם מספר ספרים בתחום. כמו כן תרגם הגדה של פסח מערבית מרוקאית לעברית והיה שותף בכתיבה של מספר ספרי ילדים.
חיים אישיים

נשוי לרחל לבית בראון, ואב לשמונה. מתגורר בשכונת מעלה הזיתים בירושלים.
הערות שוליים

↑  מרדכי בניטה - ליכודניק ומג"ד מצטיין - ליכודניק, באתר ליכודניק, ‏2 במאי 2016
↑  ציוץ של אמיר אטינגר ברשת החברתית טוויטר, 8 בינואר 2021.
↑  ערוץ 7, מרדכי בניטה יתמודד בפריימריס בליכוד, באתר ערוץ 7, 10 בינואר 2019
↑   חיים לוינסון, נציב שירות המדינה אישר למנות חבר ליכוד למנכ"ל משרד, אף שאסר על מינויים פוליטיים, באתר הארץ, 30 ביולי 2019
↑  מניהול הישיבה - לניהול משרד ממשלתי, כיפה, 1 באוגוסט 2019
↑  יהודה ושומרון - ארץ אהבתי, באתר הספרייה הלאומית
↑  הספר ירושלים של זהב, פתח לנו שער: מחזור לילדים בעריכת מרדכי בניטה, באתר הספרייה הלאומית
| --- | --- |
בקרת זהויות :  NLI: 987007502679705171  LCCN: n2013037788  VIAF: 303949020   WorldCat (עם VIAF): 303949020
מפרט הגורל

| --- | --- |

 בימוי:  ליאם לינץ'
 הופק בידי:  ג'ק בלאק, קייל גאס, סטיוארט קורנפלד 
 תסריט:  ג'ק בלאק, קייל גאס, ליאם לינץ'
 עריכה:  דוד רניי 
 שחקנים ראשיים:  ג'ק בלאק, קייל גאס, דייב גרוהל
 מוזיקה:  טניישס די
 צילום:  רוברט ברינקמן 
 מדינה:  ארצות הברית 
 חברת הפקה:  Red Hour Productions 
 חברה מפיצה:  New Line Cinema
 שיטת הפצה:  וידאו על פי דרישה 
 הקרנת בכורה:  22 בנובמבר 2006
 משך הקרנה:  93 דק' 
 שפת הסרט:  אנגלית
 סוגה:  סרט מוזיקלי, סרט קומדיה 
 תקציב:  $20,000,000
 הכנסות:  $13,908,762
 הכנסות באתר מוג'ו:   tenaciousd
 דף הסרט ב־IMDb
 
מפרט הגורל (באנגלית: Tenacious D in The Pick of Destiny) הוא סרט קומדיה / רוק מוזיקלי, המבוסס על המופע המוזיקלי שנכתב על ידי להקת הרוק "טניישס די", בבימויו של הבמאי והבובנאי ליאם לינץ'. בשני התפקידים הראשיים מככבים חברי הלהקה - ג'ק בלאק וקייל גאס. הסרט שתקציבו עמד על 20 מיליון דולר נכשל בקופות עם רווח כולל של שמונה מיליון דולר בלבד בארצות הברית.
עלילת הסרט

ג'יי בי (ג'ייבלס) גר בעיירה "קיקאפו" שבמיזורי, הוא הכבשה השחורה של משפחתו, בעוד הוריו ואחיו מקיימים אורח חיים דתי אדוק, הוא מאזין למטאל ומקלל בלי הפסקה, עד שלאביו זה נמאס, הוא מכה אותו, מכריז שמוזיקת מטאל היא המוזיקה של השטן ותולש מקירות חדרו את כל הפוסטרים למעט הפוסטר של רוני ג'יימס דיו (שתלוי מאחורי הדלת), ג'יי בי מדבר אל הפוסטר ומבקש מדיו עזרה, דיו שבפוסטר מתעורר לחיים ומנחה אותו לנסוע להוליווד כדי להיות כוכב רוק שם.
ג'יי בי בורח, מגיע להוליווד ופוגש שם את קייל גאס (קייג') ולאחר שכנועים רבים, קייג' מסכים ללמד אותו לנגן ולהקים איתו להקה.
ג'יי בי  וקייג' מחפשים את דרכם לפריצת דרך על ידי התחרות בערב מיקרופון פתוח. במהלך הסרט מגלים השניים על קיומו של מפרט מכושף, שנוצר משינו של השטן על ידי מכשף מלפני שנים רבות, בעל יכולות קסם.
המפרט עבר בין ידיים שונות, כאשר כל אומן שמגן בגיטרה באמצעות המפרט זכה להצלחה, ובין השאר נמנו רוברט ג'ונסון, אדי ואן הלן, ג'ימי פייג' ואחרים.
לאחר שהשניים מגלים על קיום המפרט הם יוצאים במסע למוזיאון הרוק במטרה להשיגו. כשהם מגיעים לעיר בו המוזיאון שוכן, ג'יי בי וקייג' רבים ונפרדים, קייג' טוען שסקס בא קודם ב"סקס, סמים ורוקנ'רול" ואילו ג'יי בי רוצה קודם למצוא את המפרט ורק אחרי הפריצה להתרכז בסקס וסמים.
ג'יי בי הולך אחרי המפרט ומחליט לפרוץ למוזיאון, בזמן הפריצה הוא מגלה שקייג' החליט לפרוץ יחד איתו למוזיאון לאחר שהבין שטעה ונכשל להופיע ללא ג'יי בי במסיבה של תיכוניסטית מקומית איתה רצה לשכב. הם פורצים ביחד למוזיאון ומצליחים לגנוב את המפרט ולהמלט מהמשטרה על ידי הפללת זר מסתורי שעקב אחריהם מאז שהגיעו לעיירה כדי לגנוב בעצמו את המפרט.
הם חוזרים להוליווד בדיוק בזמן לתחרות אך רבים מי ישתמש במפרט והמפרט נשבר, בעל המועדון מרים את שברי המפרט מהרצפה והשטן משתלט על גופו, מחזיר את המפרט לשן שלו ומכריז שעכשיו הוא שוב שלם ויכול להילחם נגד האנושות. הוא מודיע לג'יי בי וקייג' שברצונו להרוג אותם אך הם משכנעים אותו להתחרות מולם בקרב מוזיקלי כאשר אם ינצחו הוא יחזור לגיהנום ולא יטריד אותם שוב אבל אם הוא ינצח הוא ייקח איתו לגיהנום את קייג' ויהפוך אותו לעבד מין. קייג' וג'יי בי מפסידים. השטן מנסה להרוג את קייג' אבל ג'יי בי קופץ ומגן עליו עם הגיטרה, שמחזירה את הברק שהשטן שלח אליו, וכורתת לו את הקרן. ג'יביי מגרש את השטן לגיהנום עד שהוא ישוב להיות שלם. לאחר גירוש השטן, הם משתמשים בקרן בתור באנג ובעזרתה עושים את הפריצה (הבאנג מכונה "באנג הגורל" כבדיחה על "מפרט הגורל").
מבנה הסרט והשירים

הסרט הוא סרט מוזיקלי וקומי, ובנוי משירים שונים שנכתבו על ידי הלהקה, בהתאם לעלילה. השירים הם בסגנון רוק קומי.
בסרט משולבות בדיחות וקטעים קומיים שונים.
צוות השחקנים

ג'ק בלאק - משחק את עצמו - סולן הלהקה.
קייל גאס - משחק את עצמו - הגיטריסט המוביל של הלהקה.
ג'ייסון ריד - לי - שליח פיצות ומורה לנהיגה, שומע את ג'יי בי וקייג' מנגנים ברחוב והופך לחברם הטוב  ולמעריץ הגדול ביותר של הלהקה.
טים רובינס - בתור הזר - זר מסתורי שמנסה לגנוב את מפרט הגורל.
רוני ג'יימס דיו - משחק את עצמו - זמר הבי מטאל וגיבורו של בלאק, בתחילת הסרט מופיע כחיזיון בחדרו של ג'יי בי ואומר לו ללכת להוליווד שם "יבנה ברית חזקה ואת הלהקה המגניבה בעולם".
דייב גרוהל - השטן - יריב הלהקה בסיום הסרט.
בן סטילר - שכיר בחנות גיטרות.
מיט לוף - אביו של בלאק.
אלבום הסרט

עם יציאת הסרט יצא גם האלבום, הקרוי באותו השם, עם השירים מתוך הסרט שנכתבו על ידי הלהקה, והוקלטו על ידם בהשתתפות מוזיקאים שונים נוספים, כגון: דייב גרוהל, מיט לוף, רוני ג'יימס דיו ואחרים.
הערות שוליים

1 2  הכנסות ותקציב הסרט מפרט הגורל, מתוך אתר Box Office Mojo
| --- | --- |
בקרת זהויות :  LCCN: n2008011335  VIAF: 180402044   WorldCat (עם VIAF): 180402044
מרדכי פוירשטיין

| --- | --- |
אין תמונה חופשית
 לידה:  1949 חיפה, ישראל
 פטירה:  16 ביולי 2014 (בגיל 65 בערך) חיפה, ישראל
 עמדה:  קלע
 מספר:  10
 היכל התהילה:  קלעי כל הזמנים של הפועל חיפה (10)
 קבוצות כשחקן
 1965–1975   1975–1977:  הפועל חיפה  הפועל קריית חיים
 
מרדכי (מוקה) פוירשטיין (1949 – 16 ביולי 2014) היה כדורסלן ישראלי, ששיחק בעמדת הקלע ומזוהה עם הפועל חיפה.
ביוגרפייה

פוירשטיין נולד בחיפה לבנימין ופירחה, בצעירותו שיחק בקבוצות הנוער של הפועל חיפה בכדורגל ובכדורסל ובעונת 1965/66 כאשר היה בן 16 הצטרף לקבוצת הבוגרים של הפועל חיפה בכדורסל ששיחקה אז בליגה הבכירה, בעונה זו שותף פוירשטיין ב-7 משחקים בהם קלע 3.9 נק' בממוצע והקבוצה סיימה בצמרת הליגה במקום ה-3. בעונתו השנייה בקבוצה שותף ב-3 משחקים וקלע 2.5 נק' בממוצע (ושיחק במקביל בקבוצת הנוער), בעונה זו שיתף פעולה עם מולי אבישר, יצחק מזרחי ויואב כץ שנחשבו לקלעים מצטיינים. בעונתו השלישית במועדון עונת 1967/68 החל לקבל יותר דק' משחק ושותף ב-12 משחקים בהם קלע 9 נק' בממוצע, משחק השיא שלו באותה עונה היה בניצחון על הפועל גבעת ברנר כאשר קלע 20 נק', במהלך אותה עונה שיתף פעולה עם משה אנגל ורני כהנא, כאשר גם בעונה זו הגיעה הקבוצה להצלחה וסיימה במקום ה-3 בליגה. בעונתו הרביעית בקבוצה הרבה פוירשטיין לשחק ושותף בכ-20 משחקים בהם העמיד ממוצע של 11.6 נק' למשחק, בעונה זו קבע שיא אישי חדש כאשר קלע 29 נק' במחזור הסיום נגד גבעת ברנר, בעונה זו סיימה הקבוצה במקום הרביעי בצמרת הליגה. בעונתו החמישית בקבוצה, [עונת 1969/70, הרבה פוירשטיין לשחק ושותף ב-21 משחקים בהם העמיד ממוצע של 11.4 נק'. באותה עונה הקבוצה נחלשה עד מאוד וסיימה במקום ה-10 בשייון נקודות עם היורדות הפועל ירושלים והפועל בית אלפא. בעונתו השישית בקבוצה שיפר פוירשטיין באופן משמעותי את יכולת הקליעה, כאשר העמיד ממוצע של 14.8 נק' בממוצע ב-22 משחקים, באותה עונה גם קבע את שיא הקרירה האישי שלו כאשר קלע 30 נק' בניצחון על הפועל אשדות יעקב, בעונה זו הקבוצה סיימה במרכז הטבלה במקום ה-6. בעונתו השביעית בקבוצה עונת 1971/72 שיפר במעט את ממוצעיו כאשר קלע 16.9 נק' ב-19 משחקים, אך עונה זו הייתה לכישלון עבור הקבוצה שסיימה במקום האחרון וירדה לליגת המשנה. בעונתו השמינית במועדון שיחקה הקבוצה בליגת המשנה, בסיום אותה עונה שבה הקבוצה לליגה הבכירה. בעונתו התשיעית במועדון מונה לקפטן הקבוצה הבוגרת וב-17 משחקים העמיד ממוצע של 15.7 נק', בעונה זו שיתף פעולה עם הלל גלבוע, שרי בן צבי, ישראל רוב ועופר צלנר. בעונה זו שבלטה בפערי האיכות בין הקבוצות השונות בליגה סיימה הקבוצה במקום ה-7 במרכז הטבלה. עונתו העשירית הייתה גם האחרונה במדי הפועל חיפה, בעונה זו לא הרבה לשחק ושותף כקפטן הקבוצה ב-5 משחקים בלבד בהם העמיד ממוצע של 5.5 נק'. בעונת 1975/76 עבר לשחק בהפועל קריית חיים שירד עונה קודם לכן לליגת המשנה, במועדון שיחק כשנתיים ושימש בו גם כמאמן עד לפרישתו ממשחק פעיל, בקריית חיים שיתף פעולה עם אחיו הקטן יצחק.
ביוגרפייה > סטטיסטיקה

פוירשטיין שיחק בליגת העל 9 עונת בהן שיחק 126 משחקים וקלע 1553 נק', הוא ממוקם במוקם ה-10 בקלעי כל הזמנים של הפועל חיפה.
לאחר הפרישה

לאחר שבפרש ממשחק פעיל החל לעסוק בתחום נדל"ן, בשנות ה-90 שימש כנותן החסות הראשי של הפועל חיפה בכדורסל.
פוירשטיין הלך לעולמו בשנת 2014 היה נשוי ואב לשני בנים.
הערות שוליים

↑  סיפור משפחתי
מצר סן ברנרדינו

מצר סן ברנרדינו (San Bernardino) הוא מצר ים בפיליפינים, המפריד בין חצי האי ביקול שבאי לוזון לאי סאמאר.
הספרדים ומצר סן ברנרדינו

האזכור הראשון לספרדים ולמצר סן ברנרדינו הוא ממשלחתו של רוי לופס דה וייאלובוס, בין השנים 1543–1545, אשר נשלח על ידי המשנה למלך במקסיקו בפקודת קרל החמישי, קיסר האימפריה הרומית הקדושה, על מנת לייסד מושבה ספרדית בקרבת איי מאלוקו הפורטוגזים.
במהלך משלחת זו, ספינה אחת בלבד, "סן חואן דה לטרן", עם צוות מצומצם של 20 אנשים בלבד, הפליגה יותר מ-5,000 ק"מ במים מסביב לפיליפינים, בכללם מצר סן ברנרדינו ומצר סן חואניקו בין סאמאר ללייטה.
הסן חואן אף הקיפה את האי מינדנאו וניסתה לשוב למקסיקו, אך נאלצה לעגון באיי מריאנה בשל סערה בצפון האוקיינוס השקט. היא הפליגה בחזרה ל"פיליפינאס" (השם שניתן לסאמאר וללייטה על ידי וייהלובוס), וב-3 בינואר 1544 עלתה על שרטון בשל הזרמים במצר סן ברנרדינו.
מלחמת העולם השנייה

במלחמת העולם השנייה, במהלך קרב מפרץ לייטה, העביר האדמירל היפני טקאו קוריטה את הצי שלו דרך המצר על מנת להגיע לאוניות התובלה אשר עגנו במפרץ לייטה.
הערות שוליים

1 2  Wiliam Henry Scott (1985) Cracks in the Parchment Curtain, ISBN 971-10-0074-1, p 49
| --- | --- |
בקרת זהויות :  GND: 7593682-3  VIAF: 243900537   WorldCat (עם VIAF): 243900537 
ערך זה הוא קצרמרבנושא גופי מים ובנושא הפיליפינים. אתם מוזמנים לתרום לוויקיפדיה ו.
מריאטה חרושלה

| --- | --- |
אין תמונה חופשית
 לידה:  11 במרץ 1983 (בת 41) Rizari, יוון 
 שם לידה:  Μαρία Χρουσαλά 
 מדינה:  יוון 
 מקום לימודים:  אוניברסיטת אתונה 
 בן או בת זוג:  ליאו פטיפסס (2010–?) 
 פרופיל ב-IMDb
 
מריאטה חרושלה (ביוונית: Μαριέττα Χρουσαλά; נולדה ב-11 במרץ 1983) היא דוגמנית ומנחת טלוויזיה יווניה.
ביוגרפיה

חרושלה נולדה בכפר ביוון לזוג מורים, ב-1985 עברה עם משפחתה לאתונה.
ב-2001 החלה את לימודיה בחוג לתקשורת של אוניברסיטת אתונה, לאחר סיום התואר היא המשיכה ללמוד באוניברסיטה אחרת.
היא נבחרה למיס יוון לשנת 2003.
בתחרות מיס תבל 2003 עלתה לשלב ה-15 של חצי הגמר.
בתחרות מיס אירופה 2003 גם עלתה לשלב חצי הגמר.
מ-2002 החלה לפעול כחלק מצוות המתנדבים עבור אולימפיאדת אתונה שנערכה ב-2004, לאחר זכייתה בתואר היופי היא קודמה למעמד של אחד הידוענים הלוקחים חלק באירועים האולימפיים.
ב-2005 הנחתה את משחק הטלוויזיה "Poly tin Kyriaki".
מ-2006 ועד 2009 הייתה המנחה הראשית של תוכנית הרכילות "I Ellada Pezei".
ב-2011 השתתפה בעונה השנייה של התוכנית "רוקדים עם כוכבים" בגרסתה היוונית (אנ').
ב-2011 גם הוציאה ביחד עם אמה ספר בישול הנקרא "מאמא לבת".
היא משמשת כשגרירה של חברת הקוסמטיקה "Seventeen".
ב-2010 נישאה לליאו פטיפסס, איש עסקים העוסק בתחום הספנות.
הערות שוליים

↑  admin, Marietta Chrousala: Rare Appearance With Her Daughter – See How Much She Has Grown (באנגלית אמריקאית)
ערך זה הוא קצרמרבנושא אישים. אתם מוזמנים לתרום לוויקיפדיה ו.
מוקדמות מונדיאל 2022 - אירופה

| --- | --- |
 תקופת התחרות:  24 במרץ 2021 – 29 במרץ 2022 (שנה)
 מספר משתתפות:  55
 מספר משחקים:  258
 מספר שערים:  781 (3.03 בממוצע למשחק)
 מספר צופים:  3,004,828 (11,647 בממוצע למשחק)
 מלך השערים:  הולנד ממפיס דפאי   אנגליה הארי קיין   (12 שערים)
 → 20182026 ←
 
מוקדמות מונדיאל 2022 של אופ"א נערכו בין 24 במרץ 2021 ל-29 במרץ 2022. 55 הנבחרות החברות באופ"א התמודדו על 13 מקומות במונדיאל 2022. המוקדמות התחלקו לשני סיבובים: שלב הבתים ופלייאוף.
בשלב הבתים חולקו 55 הנבחרות ל-10 בתים (5 בתים של שש נבחרות ו-5 בתים של חמש נבחרות) ושוחקו בשיטת בית חוץ. הנבחרת המנצחת בכל בית העפילה למונדיאל והסגנית העפילה לשלב הפלייאוף.
בשלב הפלייאוף התחרו עשר הסגניות משלב הבתים בנוסף לשתי נבחרות שהעפילו מליגת האומות 2020/2021. 12 הנבחרות חולקו ל-3 מסלולים שכללו 4 נבחרות כל אחד. בכל מסלול התקיימו משחקי חצי גמר ומשחק גמר. שלוש הנבחרות שניצחו את משחקי הגמר בפלייאוף העפילו למונדיאל.